
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 37 
                                                            din 25 februarie 2021
privind aprobarea măsurilor pentru bugetare participativă în anul 2021

Consiliul Local al Municipiului Sighişoara, întrunit în ședință ordinară,

               
Luând act de proiectul de hotărâre, înregistrat cu nr. 2.438/29.01.2021 și la Consiliul Local Sighișoara cu nr. 2.445/29.01.2021, de referatul de aprobare, înregistrat cu nr. 2.436/29.01.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 273/2006 privind finanțele publice locale, cu modificările și completările ulterioare, cu precădere cele ale art. 5, art. 18, art. 20 lit. i) și j) din aceasta;

Ținând cont de obiectivele din cadrul proiectului ”eCetatean@Sighisoara 2021”, cod proiect SIPOCA/MySmis:513/126286, finanțat de Uniunea Europeană și Guvernul României, prin programul POCA, 2014 - 2020, axa prioritară 2 – Administrație publică și sistem judiciar accesibile și transparente, Obiectivul Specific 2.1 - Introducerea de sisteme și standarde comune în administrația publică locală ce optimizează procesele orientate către beneficiari în concordanță cu SCAP;
Văzând prevederile Legii nr. 52/2003 privind transparenţa decizională în administraţia publică, republicată;
Având în vedere Raportul de specialitate al Biroului Buget, Contabilitate, Salarizare, înregistrat cu nr. 2.437/29.01.2021, prin care se propune aprobarea măsurilor pentru bugetarea participativă în anul 2021;

Având în vedere amendamentele formulate în plenul şedinţei ordinare a Consiliului Local Sighişoara de către inițiatorul proiectului, Primarul Municipiului Sighișoara, domnul Ioan - Iulian Sîrbu, amendamente însuşite şi votate de către membrii Consiliului Local Sighişoara;
               Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. b), c) și d), art. 139 alin. (1) și (3) lit. a) şi a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                       H O T Ă R Ă Ş T E:

Art. 1. Se aprobă implementarea procesului de bugetare participativă la nivelul Municipiului Sighișoara, în exercițiul bugetar aferent anului 2021.
Art. 2. Se aprobă Regulamentul privind bugetarea participativă la nivelul Municipiului Sighișoara, conform Anexei nr. 1, care face parte integrantă din prezenta hotărâre.
Art. 3. Se aprobă alocarea sumei de 200.000 lei, inclusiv T.V.A., din bugetul local, pentru proiectul/proiectele selectate în cadrul procesului de bugetare participativă.
Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, prin aparatul de specialitate.
Art. 5. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului Sighișoara, Prefectului județului Mureș şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

    Burghelea Bogdan - Ioan          
                                                 Contrasemnează pentru legalitate
                                      SECRETARUL GENERAL al municipiului,

                                                       Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Biroul Buget, Contabilitate, Salarizare – Direcția Economică;

  1 ex. Direcția Relații Publice și Comunicare;

  1 ex. Direcția Generală Arhitect Șef;

  2 ex. Direcția Administrarea Patrimoniului;

  1 ex. Serviciul Administrație Publică Locală;

  1 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;

  1 ex. Biroul Juridic;
  5 ex. consilierii locali nominalizați în comisie. 

20 ex.
B.A. 

